Etiek Archives - Bybelskool vir Bereane
Tag Archives: Etiek
December 17, 2019 nati@stander.co.za
Mens verstaan hierdie hoofstuk amper beter as jy dit van agter af terug lees…Amos is steeds besig met sy vertoë teen Israel. Dit lyk asof hy nou die rol van Bet-El se priester inneem, want hy nooi almal uit om hulle offers te bring en aan die kultus deel te neem:
"Bring julle offers vroegmôre, julle tiendes op die derde dag. Verbrand die ongesuurde brood as dankoffer, kondig julle vrywillige offers aan, laat die mense dit hoor. So hou julle mos daarvan, Israeliete, sê die Here my God"
Sy uitnodiging is egter sarkasties bedoel. Hy sê immers:
"Kom na Bet-El toe as julle wil sonde doen, na Gilgal toe as julle nog meer sonde wil doen."
Hy sinspeel met ander woorde daarop dat die volk "skeinheilig" is. Hulle "dien" oënskynlik die Here want hulle kom al die uiterlike gebruike van die kultus na. Maar hulle laat na om reg te geskied aan die armes.
Vandaar die inleiding van die gedeelte wat lui "julle deur wie die swakkes verdruk en die armes mishandel word"
Amos herinner ons dat dit baie maklik vir my en jou is om onsself op die skouer te klop, en te voel ons dien die Here want ons is betrokke by die kerk of ons het een of ander sigbare uitlewing van ons godsdientige oortuiging. Maar as daardie godsdienstige oortuiging nie grondvat in ons etiek nie, dien ons die Here net met ons lippetaal.